ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660022688
ขอให้แก้ไขปัญหากลิ่นเหม็นรบกวนจากการสตาร์ทและเร่งเครื่องยนต์เรือ บริเวณ ฝั่งท่าเรือท่าพระจันทร์ ถนนท่าพระจันทร์ แขวงพระบรมมหาราชวัง เขตพระนคร กรุงเทพมหานคร จุดสังเกต อยู่ติดมหาวิทยาลัยธรรมศาสตร์ ศูนย์ท่าพระจันทร์ เนื่องจากผู้ร้องแจ้งว่า ในบริเวณพื้นที่ดังกล่าว มีการนำเรือมาจอดบริเวณฝั่งท่าเรือท่าพระจันทร์ จำนวน 10 ลำ มาจอดแล้วสตาร์ทเครื่องยนต์เรือ ทำให้เกิดกลิ่นเหม็นและควัน ตั้งแต่เวลาประมาณ 05.00-08.00 น. บางครั้งมีการดำเนินการในลักษณะดังกล่าวจนถึงเวลาประมาณ 09.00 น. เป็นประจำทุกวัน ทำให้ผู้ร้องและประชาชนในพื้นที่ได้รับความเดือดร้อนจำนวนหลายหลังคาเรือน ซึ่งพนักงานขับเรือพูดว่า "ใครไปฟ้อง" ซึ่งล่าสุดวันที่ 2 มิถุนายน 2566 เวลาประมาณ 05.00-05.29 น. มีการนำเรือมาจอดบริเวณฝั่งท่าเรือท่าพระจันทร์ จำนวน 10 ลำ แล้วสตาร์ทเครื่องยนต์เรืออยู่เช่นเดิม ทำให้ประชาชนในพื้นที่ได้รับความเดือดร้อน ประสบปัญหามาเป็นระยะเวลาประมาณ 8-9 ปี เบื้องต้นเคยแจ้งเรื่องเข้าไปยังกรมเจ้าท่า ซึ่งทางหน่วยงานได้เข้าไปดำเนินการแก้ไขปัญหา ดีขึ้นเป็นระยะเวลาประมาณ 2 วัน ก็กลับมาประสบปัญหาอยู่เช่นเดิม จึงประสงค์ให้หน่วยงานที่เกี่ยวข้องจัดสรรเจ้าหน้าที่เข้าไปตรวจสอบ และแก้ไขปัญหาดังกล่าวอย่างเร่งด่วน (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata